DPU ม.เอกชนวิสัยทัศน์ไกล กับวิทยาเขตใหม่บน Metaverse ใน The Sandbox
“เราอยู่ในยุคที่มีการเปลี่ยนแปลงอยู่ตลอดเวลา การใช้ชีวิต 4 ปีในรั้วมหาวิทยาลัย นานไปหรือเปล่า ความรู้หรือทักษะต่าง ๆ ยังตอบโจทย์การทำงานเลี้ยงชีพในอนาคตอยู่หรือไม่”  ถ้าสิ่งเหล่านี้จะเกิดขึ้นในความคิดของเด็กวัย 18 ปีในยุคนี้ ก็คงไม่ใช่เรื่องแปลก ความน่าสนใจอยู่ตรงที่ว่า.. แล้ววันนี้ สถาบันอุดมศึกษา พร้อมรับมือกับเรื่องนี้แล้วหรือยัง ?
3 มี.ค. 2566

DPU ม.เอกชนวิสัยทัศน์ไกล กับวิทยาเขตใหม่บน Metaverse ใน The Sandbox
DPU x ลงทุนแมน
“เราอยู่ในยุคที่มีการเปลี่ยนแปลงอยู่ตลอดเวลา การใช้ชีวิต 4 ปีในรั้วมหาวิทยาลัย นานไปหรือเปล่า
ความรู้หรือทักษะต่าง ๆ ยังตอบโจทย์การทำงานเลี้ยงชีพในอนาคตอยู่หรือไม่”
ถ้าสิ่งเหล่านี้จะเกิดขึ้นในความคิดของเด็กวัย 18 ปีในยุคนี้ ก็คงไม่ใช่เรื่องแปลก
ความน่าสนใจอยู่ตรงที่ว่า.. แล้ววันนี้ สถาบันอุดมศึกษา พร้อมรับมือกับเรื่องนี้แล้วหรือยัง ?
หนึ่งบุคคลที่จะให้คำตอบนี้ได้ คือ ดร.ดาริกา ลัทธพิพัฒน์ อธิการบดี มหาวิทยาลัยธุรกิจบัณฑิตย์ หรือ DPU 
ที่บอกว่า ชีวิตในรั้วมหาวิทยาลัยต้องเป็น 4 ปีที่เปิดโอกาส เปิดหูเปิดตา และเปิดประสบการณ์ที่หลากหลาย
ไม่ว่าจะเป็น การทำงานจริง, กิจกรรมเสริมทักษะรูปแบบใหม่ ๆ รวมทั้ง Digital Experience อย่าง Metaverse
รู้หรือไม่ว่า ล่าสุด DPU ประกาศจัดตั้งวิทยาเขตใหม่บน Metaverse ของ The Sandbox ไปเรียบร้อยแล้ว 
ซึ่งจะเป็น Metaverse Campus แห่งแรกของไทย ที่สามารถเปิดใช้งานได้อย่างเต็มรูปแบบ
DPU มองเห็นสิ่งสำคัญใดซ่อนอยู่ใน Metaverse ?
แล้วนักศึกษาของ DPU จะได้รับประโยชน์ใดจากเรื่องนี้ ?
ลงทุนแมนจะสรุปให้ฟัง..
ดร.ดาริกา ฉายภาพรวมการศึกษาในประเทศไทยว่า
ทุกวันนี้ เราต่างพูดถึงเศรษฐกิจดิจิทัล หรือ Digital Economy
ซึ่งเป็นรูปแบบเศรษฐกิจที่ถูกขับเคลื่อนด้วยเทคโนโลยีดิจิทัล มีการนำเทคโนโลยีเข้ามาช่วยเพิ่มประสิทธิภาพ และสร้างมูลค่าเพิ่มให้กับการดำเนินกิจกรรมทางเศรษฐกิจ 
และเชื่อว่า ขนาดเศรษฐกิจดิจิทัลนั้น จะโตขึ้นมหาศาล
การผลักดันเรื่องการใช้เทคโนโลยีให้เกิดขึ้นในรั้วมหาวิทยาลัย จึงกลายเป็นเรื่องจำเป็น ที่ไม่ใช่แค่ปรับการทำงานของมหาวิทยาลัยให้ Automate มากขึ้น
แต่เพื่อให้นักศึกษาคุ้นชินกับการใช้เทคโนโลยีต่าง ๆ 
และแม้ในบางครั้งจะมีความยุ่งยากและไม่ถนัดมือ เมื่อเทียบกับระบบ Manual 
แต่ DPU จำเป็นต้องสนับสนุนเทคโนโลยีใหม่ ๆ
พูดง่าย ๆ ว่า “เราต้องเป็น Campus ที่ให้ประสบการณ์การใช้เทคโนโลยี แก่นักศึกษาให้มากที่สุด”
ยิ่งมาในยุค Digital Economy ต้องยอมรับว่า เมกะเทรนด์ที่มาแรงอย่าง Metaverse กำลังมีบทบาทอย่างมาก 
เราอาจจะได้เห็น Metaverse Economy ที่มีมูลค่ามหาศาลอยู่ในนั้น..
โดย Citibank ประมาณการว่าในปี 2573 จะมีมูลค่าสูงถึง 13 ล้านล้านดอลลาร์สหรัฐ
บริษัทวิจัยด้านเทคฯ อย่าง Gartner ก็คาดการณ์ว่าอีก 4 ปีข้างหน้า อาจได้เห็น 1 ใน 4 ของมนุษย์เข้าไปใช้ชีวิตใน Metaverse อย่างน้อยวันละ 1 ชั่วโมง 
และองค์กรทั่วโลกกว่า 30% จะมีสินค้าและบริการใน Metaverse
DPU จึงต้องสร้างผู้ประกอบการ และสร้างคนที่มีทักษะแห่งอนาคต (Future Workforce) ให้เกิดความเข้าใจ Digital Economy ให้ได้มากที่สุด
และต้องการให้ทุกคนได้สัมผัสประสบการณ์จริงใน Metaverse ให้เร็วที่สุด
เพราะอย่าลืมว่า ตอนนี้เราอยู่ในยุค Internet Web2 
ขณะเดียวกัน Web3 กำลังเข้ามามีบทบาทในชีวิตเรามากขึ้น ซึ่งให้ประสบการณ์ที่แตกต่างและหลากหลายกว่า Web2
การทำความรู้จัก Web3 Technology จึงเปิดโอกาสต่าง ๆ และหลาย ๆ Startup อาจจะเข้าไปมีบทบาทสำคัญในนั้นได้
จุดนี้เองที่ทำให้ DPU ตัดสินใจนำ Metaverse เข้ามาเป็นส่วนหนึ่งใน Ecosystem ของมหาวิทยาลัย
แล้ว Metaverse Campus ของ DPU เป็นอย่างไร ?
ต้องบอกว่า Metaverse Campus ของ DPU ที่แรกจะอยู่บน The Sandbox ซึ่งเป็นแพลตฟอร์ม Metaverse เจ้าแรก ๆ ที่สามารถเปิดใช้งานได้อย่างเต็มรูปแบบ
โดยล่าสุด The Sandbox ได้ประกาศเปิดให้เข้าไปใช้งาน Season 4 ประมาณกลางปีนี้
และเมื่อ Metaverse เป็นโซเชียลมีเดียแพลตฟอร์ม
DPU จึงร่วมมือกับ D.OASIS ที่มีพันธมิตรหลากหลายกลุ่มธุรกิจเข้ามาอยู่ในแพลตฟอร์มเดียวกัน 
เพื่อให้เกิด Community และเกิดเป็นระบบเศรษฐกิจจริง ๆ ในนั้น นอกเหนือจากนักศึกษาที่เจอกันเอง
ส่วนในเรื่องของการเรียนการสอน DPU จะไม่ได้ยกทั้งหลักสูตรขึ้นไปทั้งหมด แต่จะเกิดขึ้นในบางวิชาในอนาคต..
เพราะยังต้องศึกษา Metaverse Sandbox ถึงความสามารถในการรองรับการเรียนการสอนด้วย
ช่วงเวลานี้ จึงวางแผนว่า Metaverse Campus ของ DPU จะรองรับนักศึกษาทั้งในเรื่อง Social Space, Mini Game, Classroom, Exhibition Space และอีกหลาย ๆ ฟังก์ชัน
ซึ่งคาดว่าจะแล้วเสร็จในช่วงกลางปี 2566 นี้ ในช่วงเวลาที่ The Sandbox เริ่ม Launch Season 4
แล้วถ้าถามว่า สิ่งใดเกิดขึ้นแล้วบ้างในตอนนี้..
คำตอบคือ การปลูกฝังให้นักศึกษารู้จัก NFT และ Web3 ผ่านหลักสูตร DPU Core ในหมวด Technology Fluency
รวมทั้ง การแจกอวตาร์ (Avatar) ที่เรียกว่า DPUVERSE ให้กับนักศึกษาตั้งแต่ชั้นปีที่ 1
แต่ทั้งหมดนี้ จะไม่มีประโยชน์เลย หากนักศึกษาไม่ได้เข้ามาเรียนรู้ และลองใช้ Metaverse Campus จริง ๆ
เราจึงได้เห็นระบบสะสม D Point เกิดขึ้นในรั้วมหาวิทยาลัย 
โดย DPU จะเปลี่ยนรางวัล, ใบประกาศ และกิจกรรมต่าง ๆ ให้อยู่ในรูปของ D Point เพื่อนำไปแลกสิทธิประโยชน์ตามความต้องการ เช่น
- สิทธิประโยชน์ในโลกจริง ๆ อย่างการแลกซื้อกาแฟ หรือส่วนลดค่าบริการต่าง ๆ
- สิทธิประโยชน์ในโลก Metaverse อย่างการแต่งตัวอวตาร์
หากอวตาร์แต่งตัวมากขึ้น มีอิทธิฤทธิ์มากขึ้น จะทำให้สามารถแลกสินค้าใน D.OASIS ได้
ซึ่งจะเป็นสินค้าที่มีมูลค่าจากแบรนด์ของพาร์ตเนอร์ต่าง ๆ 
เช่น ตั๋วชมคอนเสิร์ต หรือสิทธิ์เข้า House Party ของเซเลบคนดังใน Metaverse ของ The Sandbox
นอกจากนี้ DPU ยังเป็นมหาวิทยาลัยแรกของไทยที่ให้ปริญญาในรูปแบบ NFT 
เพื่อส่งเสริมให้นักศึกษาเข้าใจ NFT แบบเป็นรูปธรรมได้ง่ายขึ้น
พูดง่าย ๆ ว่านักศึกษาจะได้รับปริญญาทั้งในโลกจริง และบนโลก Web3 ล้ำหน้าก่อนใคร
ทั้งหมดคือ การสร้าง Ecosystem ให้กับมหาวิทยาลัย และนักศึกษา 
สะท้อนได้ว่า วันนี้ DPU มองออกไปไกลเกินขอบเขตของการพัฒนาหลักสูตรเพียงอย่างเดียว
DPU มั่นใจว่า “นักศึกษาของเราจะเป็นคนไทยกลุ่มแรก ๆ ที่ได้ลองใช้ชีวิตใน Metaverse แน่นอน”
สุดท้ายนี้ ดร.ดาริกา ยังฝากปิดท้ายว่า..
เราเป็นสถาบันอุดมศึกษาที่ยืนหยัดมาได้ 55 ปี สิ่งที่ทำมาตลอดคือ การมองหา Scenario ในอนาคต 
แล้วเตรียมพร้อมชุดทักษะที่จำเป็น (Skill Set) เป็นอาวุธให้กับนักศึกษาในการดำเนินชีวิต
ถ้าถามว่า วันนี้นักศึกษา DPU มีความรู้และทักษะใดบ้าง สำหรับโลกอนาคต
อย่างน้อย ๆ ก็คือเรื่อง Entrepreneurial skill & mindset รวมถึง Technology Fluency นั่นเอง..
References
-บทสัมภาษณ์ ดร.ดาริกา ลัทธพิพัฒน์ อธิการบดี มหาวิทยาลัยธุรกิจบัณฑิตย์ โดยลงทุนแมน
-